CELEX: 32014D0448
Language: hu
Date: 2014-07-08 00:00:00
Title: 2014/448/EU: A Bizottság végrehajtási határozata ( 2014. július 8. ) a Lettországban előforduló afrikai sertéspestis vonatkozásában a 2014/178/EU végrehajtási határozat módosításáról (az értesítés a C(2014) 4925. számú dokumentummal történt)  EGT-vonatkozású szöveg

10.7.2014   
            
            
               HU
            
            
               Az Európai Unió Hivatalos Lapja
            
            
               L 201/31
            
         A BIZOTTSÁG VÉGREHAJTÁSI HATÁROZATA
   (2014. július 8.)
   a Lettországban előforduló afrikai sertéspestis vonatkozásában a 2014/178/EU végrehajtási határozat módosításáról
   
      
         (az értesítés a C(2014) 4925. számú dokumentummal történt)
      
   
   (EGT-vonatkozású szöveg)
   
      (2014/448/EU)
   
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (3) és különösen annak 4. cikke (3) bekezdésére,
   mivel:
   
               (1)
            
            
               A 2002/60/EK tanácsi irányelv (4) meghatározza az afrikai sertéspestis elleni védekezésre irányuló, az Unión belül alkalmazandó minimumintézkedéseket, beleértve az afrikai sertéspestis kitörése esetén alkalmazandó intézkedéseket, különösen azokat, amelyeket az afrikai sertéspestis vadon élő sertések körében való feltételezett vagy megerősített előfordulása esetén kell alkalmazni.
            
         
               (2)
            
            
               A 2014/178/EU bizottsági végrehajtási határozatot (5) az afrikai sertéspestis bizonyos tagállamokban való előfordulása miatt fogadták el. A határozat melléklete kijelöli és felsorolja a korlátozás alatt álló területeket, és a járványügyi helyzet figyelembevételével a kockázat szintje alapján osztályozza őket. A szóban forgó betegség további uniós területekre való átterjedésének megakadályozása érdekében a határozat állat-egészségügyi szabályokat állapít meg az érintett tagállamokból származó sertések és bizonyos, sertésből készült termékek mozgatására, szállítására és jelölésére vonatkozóan.
            
         
               (3)
            
            
               2014. június 26-án az afrikai sertéspestis előfordulásának eseteit jelentették Lettországban a vadon élő sertések – konkrétan a vaddisznók – körében, ami az afrikai sertéspestist okozó vírusnak az e betegség előfordulási helyei szerinti, szomszédos harmadik országokból való behurcolása miatt következett be. Továbbá a vírusnak két kisebb, alacsony biológiai biztonsági szinttel rendelkező, ugyanabban a térségben található gazdaságba történő behurcolását is jelentették. Ezeket az eseteket az Unió külső határai mellett előforduló, vaddisznókat érintő esetekkel együtt figyelembe kell venni a jelenlegi járványügyi helyzet kockázatának értékelésekor. A járványügyi intézkedések célzottá tétele és a betegség terjedésének megelőzése érdekében, illetve az Unión belüli kereskedelem szükségtelen megzavarásának megelőzésére és a harmadik országokkal folytatott kereskedelmet indokolatlanul gátló akadályok elkerülésére sürgősen létre kell hozni, a járványnak az Unióra jelentett kockázata alapján és az érintett tagországgal együttműködésben, a fertőzött lettországi területek jegyzékét.
            
         
               (4)
            
            
               Ezért a 2014/178/EU végrehajtási határozatot Lettország érintett területeinek a melléklet I. és II. részébe történő befoglalása érdekében módosítani kell.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2014/178/EU végrehajtási határozat melléklete az e határozat mellékletében foglaltak szerint módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2014. július 8-án.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  HL L 18., 2003.1.23., 11. o.
   
   
      (4)  A Tanács 2002. június 27-i 2002/60/EK irányelve az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/199/EK irányelv módosításáról (HL L 192., 2002.7.20., 27. o.).
   
      (5)  A Bizottság 2014. március 27-i 2014/178/EU határozata az egyes tagállamokban előforduló afrikai sertéspestissel kapcsolatos járványügyi intézkedésekről (HL L 95., 2014.3.29., 47. o.).
   
      MELLÉKLET
      A 2014/178/EU végrehajtási határozat melléklete a következőképpen módosul:
      
                  1.
               
               
                  Az I. rész a következő ponttal egészül ki:
                  „3.   Lettország
                  
                  Lettországban a következő területek:
                  
                               
                           
                           
                              Rēzeknes megyében Stoļerovas, Griškānu, Čornajas, Lūznavas, Maltas, Feimaņu, Silmalas és Ozolaines község.
                           
                        
                               
                           
                           
                              Riebiņi megyében Riebiņu, Rušonas és Silajāņu község.
                           
                        
                               
                           
                           
                              Preiļi megyében Pelēču, Preiļu és Aizkalnes község.
                           
                        
                               
                           
                           
                              Ludza megyében Cirmas, Pureņu, Ņukšu, Isnaudas, Pildas, Nirzas és Briģu község.
                           
                        
                               
                           
                           
                              Zilupe megyében Lauderu és Zaļesjes község.
                           
                        
                               
                           
                           
                              Daugavpils megyében Dubnas, Višķu, Ambeļu, Biķernieku, Naujenes, Salienas, Vecsalienas, Skrudalienas, Demenes, Laucesas, Tabores és Maļinovas község.
                           
                        
                               
                           
                           
                              A teljes Ciblas megye.”
                           
                        
            
                  2.
               
               
                  A II. rész a következő ponttal egészül ki:
                  „3.   Lettország
                  
                  Lettországban a következő területek:
                  
                               
                           
                           
                              Rēzeknes megyében Pušas, Mākoņkalna és Kaunatas község.
                           
                        
                               
                           
                           
                              A teljes Dagdas megye.
                           
                        
                               
                           
                           
                              Aglonas megyében Šķeltovas, Grāveru és Kastuļinas község.
                           
                        
                               
                           
                           
                              A teljes Krāslavas megye.
                           
                        
                               
                           
                           
                              Ludza megyében Rundēnu and Istras község.
                           
                        
                               
                           
                           
                              Zilupe megyében Pasienas község.”